Source: http://www.europarl.europa.eu/doceo/document/A-8-2015-0087_MT.html
Timestamp: 2019-12-06 21:40:40+00:00
Document Index: 1488021

Matched Legal Cases: ['Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ']

RAPPORT dwar il-kwittanza għall-implimentazzjoni tal-baġit tal-Awtorità Ewropea tat-Titoli u s-Swieq għas-sena finanzjarja 2013
205k 121k
dwar il-kwittanza għall-implimentazzjoni tal-baġit tal-Awtorità Ewropea tat-Titoli u s-Swieq għas-sena finanzjarja 2013
dwar l-għeluq tal-kontijiet tal-Awtorità Ewropea tat-Titoli u s-Swieq għas-sena finanzjarja 2013
– wara li kkunsidra r-rapport tal-Qorti tal-Awdituri dwar il-kontijiet annwali tal-Awtorità Ewropea tat-Titoli u s-Swieq għas-sena finanzjarja 2013, flimkien mat-tweġibiet tal-Awtorità(8),
– wara li kkunsidra r-Regolament (UE) Nru 1095/2010 tal-Parlament Ewropew u tal-Kunsill tal-24 ta' Novembru 2010 li jistabbilixxi Awtorità Superviżorja Ewropea (Awtorità Ewropea tat-Titoli u s-Swieq) u li jemenda d-Deċiżjoni Nru 716/2009/KE u jħassar id-Deċiżjoni tal-Kummissjoni 2009/77/KE(12), u b'mod partikolari l-Artikolu 64 tiegħu,
li tinkludi l-kummenti li jagħmlu parti integrali mid-deċiżjoni dwar il-kwittanza għall-implimentazzjoni tal-baġit tal-Awtorità Ewropea tat-Titoli u s-Swieq għas-sena finanzjarja 2013
A. billi, skont ir-rapporti finanzjarji tagħha, il-baġit finali tal-Awtorità Ewropea tat-Titoli u s-Swieq ("l-Awtorità") għas-sena finanzjarja 2013 kien jammonta għal EUR 28 188 749, li jirrappreżenta żieda ta' 39,01 % meta mqabbel mal-2012, u dan minħabba kompiti addizzjonali fdati f'idejn l-Awtorità,
B. billi l-Qorti tal-Awdituri (''il-Qorti''), fir-rapport tagħha dwar il-kontijiet annwali tal-Awtorità Ewropea tat-Titoli u s-Swieq għas-sena finanzjarja 2013 ("ir-rapport tal-Qorti"), stqarret li kisbet assigurazzjonijiet raġonevoli li l-kontijiet annwali tal-Awtorità huma affidabbli u li t-tranżazzjonijiet ta' bażi huma legali u regolari,
1. Jikkonstata mir-rapport tal-Qorti li fir-rigward ta' sitt kummenti li saru fir-rapport 2011 tal-Qorti u li l-azzjoni korrettiva għalihom kienet immarkata bħala "Għadha għaddejja" jew "Pendenti" fir-rapport 2012 tal-Qorti, ittieħdu azzjonijiet korrettivi u issa fir-rapport tal-Qorti, l-azzjoni korrettiva għal żewġ kummenti minnhom hija mmarkata bħala "Ikkompletata", għal tlieta "Għadha għaddejja" u għal waħda minnhom "Mhux applikabbli"; jikkonstata barra minn hekk li, għas-seba' kummenti li saru fir-rapport 2012 tal-Qorti, ittieħdu azzjonijiet korrettivi u issa, għal żewġ kummenti l-azzjoni korrettiva hija mmarkata bħala ''Ikkompletata'', għal tlieta "Għadha għaddejja" u għal tnejn ''Mhux applikabbli'';
- il-persunal u l-ippjanar tal-baġit ġew integrati fl-ippjanar tal-ħidma annwali tagħha sabiex jitqiesu l-prijoritajiet fl-organizzazzjoni kollha, kif ukoll biex il-persunal jiġi rilokat b'kompiti differenti fejn possibbli;
- il-proċeduri ta' reklutaġġ tagħha ġew modifikati sabiex jinkludu aktar kontrolli, bħalma huma kontrolli ex ante, mudelli aktar ċari u mekkaniżmi riveduti għall-evalwazzjoni tal-kandidati, u li skont ir-rapport tal-Qorti, l-azzjoni korrettiva għar-rakkomandazzjoni tal-Qorti dwar din il-kwistjoni ġiet ikkompletata;
- il-komunikazzjoni tagħha dwar il-ħidma u l-attivitajiet tagħha indirizzata liċ-ċittadini tal-Unjoni issir permezz tal-pubblikazzjoni u t-tixrid ta' informazzjoni permezz ta' ċertu numru ta' mezzi, inklużi l-websajt pubblika tagħha u tipi differenti ta' dokumenti dwar suġġetti, iżda li mhijiex limitata biss għal dawn;
15. Jieħu nota tal-fatt li, wara d-diskussjonijiet tagħha mal-Istat Membru ospitanti, l-Awtorità bdiet titlob ir-rimborż tal-VAT skont il-Protokoll dwar il-privileġġi u l-immunitajiet tal-Unjoni Ewropea(15) u d-“Direttiva tal-VAT” tal-Kunsill(16); jinnota li sa tmiem l-2013, kien ittieħed lura biss 39 % tal-VAT impost għall-perjodu 2011-2013; jappella lill-Awtorità tinforma lill-awtorità ta' kwittanza dwar l-azzjonijiet li ħadet biex titlob lura il-VAT imħallas, u tagħti stima tat-tul taż-żmien li matulu l-ammont totali jista' jintalab lura;
16. Ifakkar li l-Parlament Ewropew kien attur kruċjali fl-isforzi biex titwaqqaf Sistema Ewropea ta’ Superviżjoni Finanzjarja (SESF) ġdida u komprensiva wara l-kriżi finanzjarja, u fil-ħolqien tal-Awtorità fl-2011, bħala parti minn din is-sistema;
20. Jisħaq li, minħabba r-riżorsi limitati tagħha, l-Awtorità jeħtiġilha żżomm strettament mal-kompiti assenjati lilha mill-koleġiżlaturi tal-Unjoni; jissottolinja l-fatt li l-Awtorità għandha twettaq dawn il-kompiti kompletament, imma li m'għandhiex tfittex li tmur lil hinn mill-mandat tagħha, u li jeħtiġilha tibqa' indipendenti; jiġbed l-attenzjoni fuq il-fatt li l-Awtorità għandha tivverifika l-ħtieġa li tfassal linji gwida u rakkomandazzjonijiet;
23. Jirreferi, fir-rigward tal-kummenti l-oħrajn li jakkumpanjaw id-deċiżjoni tiegħu dwar il-kwittanza, li huma ta' natura orizzontali, għar-riżoluzzjoni tiegħu tal- ... 2015(17) dwar il-prestazzjoni, il-ġestjoni finanzjarja u l-kontroll tal-aġenziji.
1. Ifakkar li l-Parlament Ewropew kien mutur ewlieni fl-isforzi biex titwaqqaf Sistema Ewropea ta’ Superviżjoni Finanzjarja (SESF) ġdida u komprensiva fil-perjodu ta' wara l-kriżi finanzjarja, u biex tinħoloq – bħala parti minn din is-sistema – l-Awtorità Ewropea tat-Titoli u s-Swieq (ESMA) fl-2011;
2. Jinnota l-kumment tal-Kummissjoni fir-rapport reċenti tagħha dwar il-ħidma tal-Awtoritajiet Superviżorji Ewropej (ASE) u tas-SESF, li jgħid li l-ASE, minkejja l-kundizzjonijiet diffiċli, stabbilixxew malajr organizzazzjonijiet li jiffunzjonaw tajjeb u li, b'mod ġenerali, issodisfaw il-varjetà wiesgħa ta' kompiti li għandhom, għalkemm iffaċċjaw talbiet dejjem akbar b'riżorsi umani limitati;
3. Jenfasizza li r-rwol tal-ESMA biex ikun promoss reġim superviżorju komuni fis-Suq Uniku kollu huwa essenzjali biex jiġu żgurati swieq finanzjarji aktar integrati, effiċjenti u sikuri fl-Unjoni, b'hekk dan jikkontribwixxi għall-irkupru ekonomiku u l-ħolqien ta' impjiegi u tkabbir fl-Ewropa kif ukoll jiġu evitati kriżjijiet futuri fis-settur finanzjarju;
4. Jirrikonoxxi li, fl-opinjoni tal-Qorti tal-Awdituri, it-tranżazzjonjiet tal-ESMA li fuqhom huma bbażati l-kontijiet annwali għas-sena li ntemmet fil-31 ta' Diċembru 2013 huma legali u regolari fl-aspetti materjali kollha;
5. Jenfasizza, mingħajr ma jitfa' f'dubju l-opinjoni ġenerali, li l-ESMA jeħtieġ li tirrimedja għadd ta' punti minuri elenkati mill-Qorti Ewropea tal-Awdituri; iqis li s-sitwazzjoni osservata fis-sena 2013 fir-rigward tal-pagamenti tard u ta' pagamenti ħżiena tal-VAT mhijiex aċċettabbli;
6. Jirrikonoxxi li s-SESF għadha fi stadju ta' twaqqif u jenfasizza li l-kompiti diġà mogħtija lill-ESMA, kif ukoll il-kompiti futuri previsti fil-ħidma leġiżlattiva li għaddejja, jeħtieġu livell adegwat ta' persunal u ta' baġit li jippermettu superviżjoni ta' kwalità għolja; jenfasizza li għandha dejjem tiġi kkunsidrata bir-reqqa l-ħtieġa li jkunu kkumbinati flimkien kompiti addizzjonali ma' riżorsi addizzjonali; jenfasizza, madankollu, li kull żieda potenzjali fil-mezzi tagħha għandha tkun preċeduta minn sforzi ta' razzjonalizzazzjoni adegwati kull fejn hu possibbli u/jew ikkomplimentata minnhom; jenfasizza r-rwol ta' koordinament tal-ESMA u l-ħtieġa ta' kooperazzjoni mill-qrib mal-awtoritajiet superviżorji nazzjonali biex twettaq il-mandat tagħha;
7. Jenfasizza li, minħabba r-riżorsi limitati tagħha, l-ESMA trid iżżomm mal-kompiti assenjati lilha mil-koleġiżlaturi tal-Unjoni; jenfasizza li l-ESMA għandha twettaq dawn il-kompiti b'mod sħiħ, madankollu fil-prattika m'għandhiex tfittex li twessa' l-mandat tagħha lil hinn minn dak assenjat, u li trid tibqa' indipendenti; jenfasizza li l-ESMA għandha tivverifika l-bżonn li jkunu mfassla linji gwida u rakkomandazzjonijiet;
8. Jenfasizza li l-ESMA għandha tagħmel użu sħiħ tas-setgħat tagħha fil-qasam tal-protezzjoni tal-konsumatur mogħtija lilha mill-mandat eżistenti; jenfasizza li, f'dan il-qasam, l-ESMA għandha tikkoordina aktar mill-qrib mal-ASE permezz tal-Kumitat Konġunt;
9. Jistieden lill-ESMA toqgħod attenta li fil-ġejjieni ma jittieħdux impenji legali qabel ma jiġu stabbiliti l-impenji tal-baġit;
10. Jikkonkludi li l-arranġament ta' finanzjament imħallat tal-ESMA hu inflessibbli, tqil u huwa theddida potenzjali għall-indipendenza tagħha; jitlob għalhekk lill-Kummissjoni biex, jekk il-valutazzjoni tagħha tikkonferma dan, tipproponi sal-2017 sistema ta' finanzjament li:
- tkun ibbażata esklużivament fuq l-introduzzjoni ta' tariffi mill-parteċipanti tas-suq, jew
- tkun tikkombina tariffi minn parteċipanti tas-suq b'finanzjament bażiku li ġej minn linja baġitarja separata fil-baġit ġenerali tal-Unjoni.
ĠU C 442, 10.12.2014, p. 247.
ĠU L 248, 16.09.2002, p. 1.
Il-Protokoll (Nru 7) dwar il-privileġġi u l-immunitajiet tal-Unjoni Ewropea (ĠU C 115, 9.5.2008, p. 266).
Direttiva tal-Kunsill 2006/112/KE tat-28 ta' Novembru 2006 dwar is-sistema komuni ta' taxxa fuq il-valur miżjud (ĠU L 347, 11.12.2006, p. 1).